Odense Adresse-Contoirs Efterretninger, 1848-08-30
J Randers Av. læses følgende Jnserat: "Hvor vanskeligt det er for ældre Embedsmænd og Andre, der ere aldeles indlevede i de forgangne Tiders Forhold, at handle overeensstemmende med vor bevægede Tids Fordringer, vil følgende brugte Fremgangsmaade ved den anordnede Udskrivning af Jkkeværnepligtige i Fredericia kunne godtgjøre. Efterat der paa de omsendte Lister var bleven antegnet de Vedkommendes Navne, bleve disse til Udskrivning Antegnede tilsagte at møde paa Raadstuen for nogle Medlemmer af Kommunalbestyrelsen. Fra dette Møde vare imidlertid undtagne de meest Formuende og meest Anseete. Men denne tilsyneladende Adskillelse efter Stand og Formue troede de Mødende at tyde paa Uretfærdighed ved Udskrivningen. Gemytterne sattes derved i Bevægelse i en temmelig betænkelig Grad. En af de Misfornøiede, som var tilsagt at møde, traadte frem i en saadan Sindstemning som Ordfører og spurgte: hvorfor de Andre (orde Fornemme og Rige) ei vare tilsagte til dette Møde?" og herpaa fulgte det alvorlige og irettesættende Svar: Hvad kommer det Dem ved!" fremført af Byfogdens Fuldmægtig, Olsen, som havde indtaget Formandens Plads i Forsamlingen, da Byfogden selv var taget til Lystskoven Fuglsang. Men dette Svar var kun lidet skikket til at tilfredsstille de ophidsede Gemytter, og den omtalte Ordfører, Slagtersvend Meyer, lod falde uhøflige Ord som bragte Forsamlingen ud af Fatningen. Uheldigviis var der Jngen blandt de forsamlede Kommunalbestyrere, der forstod sit Kald ved nærværende Leilighed saa vel at han først kunde have tilbageviist den ubetimelige Maade, hvorpaa Olsen gav Svar, og dernæst givet de Misfornøiede fyldestgjørende og beroligende Forklaring over Øvrighedens Fremgangsmaade med den paaankede Stands- og Formuesadskillelse, og endelig have bortviist den her aldeles uvedkommende Fuldmægtig; thi finder Byfogden sig ei selv foranlediget til at indtage sin Plads i Kommunalbestyrelsen, saa kan hans Fuldmægtig ikke indtage den, og det allermindst i saa vigtigt et Anliggende, som ved den paabudne Udskrivning. Men ligesaa uheldigt var det, at Forsamlingen bestod af 2 andre Mænd, som eligerede Borgere, der havde tilbragt deres fleste Aar paa Justitskontoirer hvor saadan frisindet Opposition stedse er bleven revset. Det er derfor let begribeligt, at disse tre, i det gamle Juristeri og Justitsvæsen aldeles ind levede, Mænd maatte vinde Forsamlingen for, at den Uhøslige burde straffes. Den følgende Retsdag stod ogsaa Meyer som indkaldt, for Politiretten, netop for den samme Øvrighedsperson, som kunde have forebygget Forargelsen ved paa Embedsvegne at have indtaget sin Plads ved Udskrivningsmødet. Den Jndklagede maatte jo derfor protestere imod Dommerens Beføielse til at indtage Dommersædet, men Protesten toges et til Følge, Meyer idømtes Mulkt - og blev arresteret, sandsynligviis for sin Fritalenhed. Til denne Fremfærd tang de to beskikkede Retsvidner, der maaskee dog kunde, som Borgere, have traadt mæglende frem. Men det er ukjendt, at disse Vidner have gjort Andet eller Mere, end deres Formænd, Stokkemændene, nemlig: taget Sæde i Byfogdens Kjælder under hans private Bolig, hvor der foretages Retshandlinger samtidig med Alt det, der pleier at foretages paa et Byfogedcontoir, og derefter at underskrive Retsforhandlingerne. Men samme Rolighed bevarede ei alle Stadens Jndvaanere ved denne Arrestation og Fremfærd. Man hørte Tale om i hundredeviis at samles, naar Aftenen kom, for at befrie den Arresterede og at ville foretage alvorlige Demonstrationer imod de Vedkommende. Men nogle retfærdsfølende, besindigere Borgere gik, efter faa Timers Forløb hen og udvirkede den Arresteredes Løsladelse, og saaledes gik dog denne de Vedkommendes daddel værdige Fremfærd i en saa bevæget Tid af uden videre Følger for den offentlige Sikkerhed og No. Politirets sagens endelige Udfald vil vist den Paagjældende give nøiere Oplysning om. Dette Optrin har imidlertid ikke bidraget til her at komme Regjeringens Hensigt imøde, at finde Enhver villig til at indtræde i vore Fædrelandsforsvareres Rækker, ligesom det ogsaa yderligere heraf vil sees, at ældre Kontoirbetjente ikke ere paa deres rette Sted i Kommunalbestyrelser i vor Tid.